
    ОБЩИНСКИ СЪВЕТ   ЗЕМЕН, ОБЛАСТ  ПЕРНИК

              2440  гр. Земен, ул. „Христо Ботев” № 3


П Р О Г Р А М А

за работа на Общински съвет  Земен
за 2026 година

Приета с Решение №  228 по Протокол № 29/22.12.2025 г. 
І. ЦЕЛИ НА ПРОГРАМАТА

В Програмата за работа на Общински съвет Земен за 2026г. са разписани основни предложения с условно постоянен характер, като могат да се включват и допълнителни въпроси, при спазване изискванията на Правилника за организацията и дейността на Общинския съвет, неговите комисии и взаимодействието му с общинска администрация.

Отвореният характер на програмата дава възможност при възникнала необходимост в резултат на изменения в нормативната уредба на национално ниво, тя да бъде допълвана в зависимост от естеството на потребностите – изменения на законови и подзаконови нормативни актове, стратегии, планове, прогнози, програми и др., за които е необходима изричната санкция на Общинския съвет, обективирана в съответния вид решение при спазване изискванията на Закона за местното самоуправление и местната администрация, Закона за нормативните актове и др.
Като осъзнава своята отговорност в утвърждаването на местното самоуправление и необходимостта от все по-широкото участие на местната общност в този процес, през  третата година на мандат 2025-2027г., Общински съвет Земен си поставя задачата  да реализира следните цели:

1. Продължаване процеса на утвърждаване на местното самоуправление, като водещ фактор при формирането на политиките за обществено, социално и икономическо развитие на Община Земен;

2. Изграждане на надеждно партньорство с всички представители на местната общност за осигуряване необходимата публичност в процеса на подготовката и вземането на важни решения свързани с развитието на Община Земен;

3. Създаване на предпоставки и реализиране на дейностите свързани с благоустрояването на жизнената среда на населението и развитие на икономическите фактори на територията на община  Земен.
ІІ. МЕРКИ ОСИГУРЯВАЩИ РЕАЛИЗАЦИЯТА НА ПОСТАВЕНИТЕ ЦЕЛИ:
1. Осигуряване на възможности за пряко участие на населението при обсъждане на всички въпроси свързани с формирането на политиките за обществено, социално и икономическо развитие на Община  Земен; 

2. Постигане на по-добра информираност на местната общност за работата на Общинския съвет чрез печата, електронните  медии и интернет;

3. Изграждане на ефективни форми за общуване на Общинския съвет с представителите на бизнеса от територията на общината, потенциални инвеститори и неправителствени организации;
Приемането на настоящата програма ще доведе до  качественото провеждане на заседанията на общинския съвет чрез: 
- навременна подготовка на материалите за заседанието на общинския съвет; 
- организиране и провеждане на заседания на постоянните комисии; 
- създаване на подходящи условия за работа на общинските съветници;
-оптимална откритост и публичност при приемането на решенията на общинския съвет. 
Обсъждането и приемането на Бюджета на Община Земен за 2026г. зависи от приемането на Закона за държавния бюджет на Република България за 2026г. и Постановлението на Министерския съвет за изпълнението му. Приемането  на тригодишната бюджетна прогноза за местни дейности – първи и втори етап също зависи от  стартиране на бюджетната процедура за 2026г.
С приемането и публикуването на програмата за работа на Общински съвет  Земен на интернет страницата на общината се дава възможност на населението да бъде информирано за дейността на общински съвет и за вземане на участие в заседанията му, както и за дебатиране по важни за тях въпроси.
ІІІ. ФОРМИ НА РАБОТА

1. ЗАСЕДАНИЯ НА ОБЩИНСКИЯ СЪВЕТ
1.1. ПЛАН НА ЗАСЕДАНИЯТА ЗА 2026 ГОДИНА:

м. януари – м. март 2026 г.
1.  Отчет за дейността на Местната комисия за борба с противообществените прояви на малолетни и непълнолетни за 2025г.
2.  Приемане на Програма за управление и разпореждане с имотите – общинска собственост в Община  Земен за 2026г.
3. Приемане на решение за застраховане на имоти - частна общинска собственост, съгласно чл. 9, ал. 2 от ЗОС за 2026 г.
     4. Приемане на Годишен план за паша на Община Земен за 2026г.; Актуализиране и приемане на ползването на пасищата, мерите и ливадите от Общинския поземлен фонд; Определяне на маломерни имоти от общинския поземлен фонд на Община  Земен, както и условията им за отдаване под наем за стопанската 2026-2027г. 
  5. Отчет за дейността на Общински съвет – Земен и на неговите комисии, за периода 01.07.2025г. – 31.12.2025г.
  6. Отчет за изпълнение решенията на Общински съвет за периода 01.01.2025г.– 31.12.2025г.
м. април – м. юни 2026 г.
1. Приемане на решение за провеждане на търгове за отдаване под наем на земеделски земи.

2. Съгласуване на позиция и получаване  на мандат, за участие в заседание на Общо събрание на Асоциацията по В и К в обособената територия, обслужвана от „Водоснабдяване и канализация” ООД – град Перник.
3. Информация за състоянието и анализ на безработицата в община  Земен през 2025г. Обхват и насоченост на програмите за временна трудова заетост.
4. Отчет – анализ за извършената работата от служителите на Районно управление на МВР гр. Радомир, Полицейски участък – Земен, за периода от 01.01.2025г. до 31.12.2025г. 
5. Отчет-анализ за дейността на Районна служба „Пожарна безопасност и защита на населението” –  Радомир през 2025г.
6.Отчет на програма за развитие на читалищната дейност за 2025г. и отчетите за дейността на читалищата през 2025 г.
7.Определяне на обема и начина на ползване на дървесина от общинските горски територии през 2026г.
м. юли – м. септември 2026 г.
1.  Отчет за дейността на Общински съвет-Земен и на неговите комисии, за периода от 01.01.2026г.- 30.06.2026г.


2. При възникнала необходимост разрешение за сформиране на слети и маломерни  паралелки  в СУ „Св. Св. Кирил и Методий“ град Земен.
3. Информация за готовността на общинските учебни заведения за новата учебна година.
4. Отчет за изпълнение на бюджета на Община  Земен за 2025г.
5. Отчет за състоянието на общинския дълг за 2025г.
6. Одобряване на план-сметка за организация и провеждане на празника на гр. Земен -,, Пантеле“.
7. Удостояване със званието „Почетен гражданин на град Земен”. 
м. октомври – м. декември 2026 г.

1.  Приемане на Културен календар за 2027г.

2. Приемане на План-сметка за необходимите разходи за дейност „Чистота“ по населени места за 2027г.
3.Приемане на годишна програма за развитие на читалищната дейност за 2027г.
4.Приемане на решение за предоставяне под наем на полските пътища, съгласно сключените споразумения по реда на чл. 37в от ЗСПЗЗ, за   2026 – 2027г.
5. Приемане на Програма за работата на Общински съвет през 2027г.
СРОК ПОСТОЯНЕН

1.Вземане на решение за приемане на стратегии, прогнози, планове, програми и др., свързани с развитието на Община Земен, вкл. приемане на изменения и допълнения в Правилника за организацията и дейността на Общински съвет Земен, неговите комисии и взаимодействието му с общинската администрация.
2.Приемане на изменения и допълнения в приети Наредби, Правилници, Стратегии и Програми на Общински съвет в различните сектори на обществено – политическия, културния и икономически живот на община  Земен. 
3.Приемане на решения за актуализация на капиталовите разходи и инвестиционната програма  на Община Земен за 2026г. и актуализация на бюджета. 
4.Предоставяне на имоти – земеделски земи на бивши собственици с признато право на възстановяване в стари реално съществуващи или възстановими граници.
5.Обявяване на публични търгове с явно и тайно наддаване за наем и продажба на недвижими имоти – общинска собственост.
6. Предоставяне за безвъзмездно ползване на имоти общинска собственост.
7. Вземане на  други решения за разпореждане с имоти- общинска собственост, извън горепосочените. 
8.Разрешения за създаване и одобряване на устройствени планове и техни изменения за територията на общината или за части от нея.


9.Отпускане на персонални пенсии по смисъла на чл. 92 от Кодекса за социално осигуряване.Постъпили заявления от лица или законни представители (родители, попечители, наст.)

10. Вземане на решения за отпускане на еднократни финансови  помощи. 
11.Вземане на решения относно кандидатстване по проекти на донорски програми.


12.Вземане на решение за определяне на общински съветници за участие в различни форми на партньорство и работещо сътрудничество между институциите и Общински съвет Земен.

13.Питания и отговори на питания на общински съветници, и на граждани.
14.Решаване на други въпроси от местно значение.

2.СРЕЩИ С ИЗБИРАТЕЛИТЕ
2.1. Публично обсъждане на бюджета на Община Земен за 2026г.
                                                                              Срок: В законоустановения срок,   

                                                                                 след приемане на ЗДБРБ за 2026г. 
2.2. Публично обсъждане на отчета на бюджета на Община Земен за 2025г.
                                                                               Срок: месец  юли
2.3. Организиране на  приемни на Общински съвет по населени места по график.
                                                                                Срок: постоянен
3.СРЕЩИ С ПРЕДСТАВИТЕЛИ НА ОБЩЕСТВЕНИ ОРГАНИЗАЦИИ И С ПРЕДСТАВИТЕЛИ НА БИЗНЕСА В РАМКИТЕ НА 2026 ГОДИНА
      
3.1. Среща с представители на читалищните настоятелства.
      
3.2. Среща с представители на земеделските производители.
      
3.3. Среща с представители на бизнеса.  

      
3.4. Срещи с потенциални инвеститори.

           Настоящата Програма е приета с решение № 228 от Протокол № 29/22.12.2025г. на Общински съвет  Земен.
ИВА БОРИСОВА     (П)
Председател Общински съвет  Земен
П Р О Т О К О Л  № 29

от редовно заседание на ОбС проведено на 22.12.2025г.

по т.1 от дневния ред

Докладна записка с Изх.№252/15.12.2025г. от Ива Борисова – Председател на Общински съвет относно: Приемане на Програма за работата на Общински съвет Земен за 2026г.

На основание чл.21, ал.1, т.23  и ал. 2 от Закона за местното  самоуправление и местната администрация с извършено гласуване, с 10 гласа – „За“, „Против“ – няма, „Въздържали се“ – няма, Общински съвет Земен прие

РЕШЕНИЕ

№ 228

Приема Програма за работата на Общински съвет Земен за 2026г.

Протоколчик:/п/



             Председател на ОбС Земен:/п/

                 (Ив. Михова)






    (Ива Борисова)

